CELEX: 62019TN0827
Language: el
Date: 2019-12-02 00:00:00
Title: Υπόθεση T-827/19: Προσφυγή της 2ας Δεκεμβρίου 2019 – Gaspar κατά Επιτροπής

24.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/48
            
         
      Προσφυγή της 2ας Δεκεμβρίου 2019 – Gaspar κατά Επιτροπής
      (Υπόθεση T-827/19)
      (2020/C 61/61)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: Norbert Gaspar (Mensdorf, Λουξεμβούργο) (εκπρόσωπος: R. Wardyn, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 23ης Μαΐου 2018· και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται παράβαση του άρθρου 11, παράγραφος 2, του παραρτήματος VIII του Κανονισμού Υπηρεσιακής Καταστάσεως των υπαλλήλων (ΚΥΚ) και του άρθρου 7, παράγραφος 1, των γενικών εκτελεστικών διατάξεων (ΓΕΔ).
                  
                              —
                           
                           
                              τα συντάξιμα έτη που μπορούν να μεταφερθούν πρέπει να υπολογίζονται βάσει του ποσού το οποίο πράγματι μεταφέρθηκε μείον την ανατίμηση του κεφαλαίου κατά το χρονικό διάστημα μεταξύ της ημερομηνίας κατά την οποία υποβλήθηκε η αίτηση μεταφοράς και της ημερομηνίας κατά την οποία διενεργήθηκε πράγματι η μεταφορά αυτή.
                           
                        
                              —
                           
                           
                              το Γραφείο «Διαχείρισης και Εκκαθάρισης των Ατομικών Δικαιωμάτων» (PMO) υπέπεσε σε πλάνη κατά τον υπολογισμό των συνταξιοδοτικών δικαιωμάτων που μπορούν να μεταφερθούν, καθώς βασίστηκε αποκλειστικά στο ποσό το οποίο προσδιορίστηκε από την εθνική διοίκηση στην προσωρινή της απόφαση, ενώ δεν υπήρχε απόλυτη αντιστοιχία μεταξύ του ποσού το οποίο μεταφέρθηκε πράγματι και της ανατίμησης του κεφαλαίου κατά το χρονικό διάστημα μεταξύ της ημερομηνίας κατά την οποία υποβλήθηκε η αίτηση μεταφοράς και της ημερομηνίας κατά την οποία διενεργήθηκε πράγματι η μεταφορά αυτή.
                           
                        
            
                  2.
               
               
                  Με τον δεύτερο λόγο προβάλλεται αδικαιολόγητος πλουτισμός της Ένωσης.
                  
                              —
                           
                           
                              ο υπολογισμός των ετών που μπορούν να μεταφερθούν βάσει ενός προσωρινού ποσού το οποίο έπρεπε να επανυπολογιστεί και το οποίο δεν τελούσε σε απόλυτη αντιστοιχία προς την ανατίμηση του κεφαλαίου κατά το χρονικό διάστημα μεταξύ της ημερομηνίας κατά την οποία υποβλήθηκε η αίτηση μεταφοράς και της ημερομηνίας κατά την οποία διενεργήθηκε πράγματι η μεταφορά αυτή είχε ως αποτέλεσμα τον αδικαιολόγητο πλουτισμό της Ένωσης.